Procediment de tramitació telemàtica de les sol·licituds de centres educatius.
Disposició final Primera - Disposició final
Bases reguladores de l'ajut per al subministrament i distribució de fruites i hortalisses i per al subministrament i distribució de llet i productes lactis, que inclouen el procediment de participació dels centres educatius en els Programes Escolars i el procediment de selecció del proveïdor de cadascun d'aquests programes.
Tramitació telemàtica de les sol·licituds d'adhesió dels centres educatius als Programes Escolars, de les sol·licituds de participació de les entitats proveïdores i dels ajuts corresponents i de les sol·licituds de pagament.
El Reglament (UE) 2016/791 del Parlament Europeo i del Consell, d'11 de maig de 2016, pel qual es modifica el Reglament (UE) 1308/2013 en allò referent al règim d'ajuts destinats a millorar la distribució dels productes agrícoles i els hàbits alimentaris del nens dirigits a l'alumnat que assisteix amb regularitat a centres administrats o reconeguts per les autoritats competents dels Estats membres, ha establert un nou règim per aquests programes escolars, fixant un nou marc normatiu i financer comú a partir de l'1 d'agost de 2017.
El Reglament (UE) 2016/795 del Parlament Europeu i del Consell, d'11 d'abril, modifica el R(UE) 1370/2013 que estableix les mesures relatives a la fixació dels ajuts i restitucions, adapta l'ajuda del programa de consum de fruites i hortalisses a les escoles i del programa de consum de llet a les escoles a aquest nou marc normatiu i estableix l'import de les assignacions indicatives als diferents Estats membres.
El Reglament delegat (UE) 2017/40 de 3 de novembre de 2016, de la Comissió, precisa entre d'altres les condicions de concessió de l'ajuda i de selecció i aprovació dels seus sol·licitants, els costos subvencionables, els requisits que han de complir els productes distribuïts, que compleixin amb els objectius per promoure una alimentació saludable i les condicions per garantir el valor afegit i la visibilitat dels programes.
El Reglament d'execució (UE) 2017/39, de la Comissió, de 17 de desembre de 2015, estableix disposicions d'aplicació del Reglament (UE) núm. 1308/2013 del Parlament i del Consell en relació a l'ajut de la Unió per al subministrament i la distribució dels productes dels sectors de fruites i hortalisses, de les fruites i hortalisses transformades i del plàtan i de la llet en el marc dels Programes escolars i fixa l'assignació indicativa de l'ajut.
Aquesta normativa europea ha estat desenvolupada pel Reial Decret 511/2017, de 22 de maig, pel qual es desenvolupa l'aplicació a Espanya de la normativa de la Unió Europea en relació amb el programa escolar de consum de fruites, hortalisses i llet, que constitueix normativa bàsica.
En aquest marc normatiu, s'ha valorat la conveniència de continuar promovent el consum de fruites i hortalisses i de llet amb l'objectiu d' aconseguir instaurar entre el jovent hàbits alimentaris més saludables, es considera adient establir, d'acord amb el que estableix l'article 5 i 6 del R(UE) 2017/40 el procediment per participar en la distribució d'aquests productes a centres educatius, els requisits que han d'acomplir les entitats que estiguin interessades a participar en aquesta distribució per obtenir l'aprovació d'acord amb l'article 6 del R(UE) 2017/40 i poder sol·licitar l'ajut.
Així mateix, és convenient que els possibles sol·licitants coneguin les condicions en què es desenvoluparan els Programes Escolars per la qual cosa convé fixar els grups de nens als quals es dirigiran el Programa de Consum de Fruita a Catalunya i el Programa de Consum de Llet, els tipus i qualitat dels productes que es té previst distribuir i altres requisits generals que s'han de complir per a la gestió i concessió de l'ajut.
Per tant, l'objecte d'aquesta ordre és, d'una banda, determinar el grup d'alumnes als quals va dirigit el programa, els compromisos i obligacions dels centres educatius que participin en els Programes, els criteris de selecció dels centres educatius en cas que per qüestions pressupostàries no sigui possible atendre totes les sol·licituds.
D'altra banda, regular les condicions i els compromisos que han d'acomplir les entitats que vulguin participar en la promoció i distribució de fruites per obtenir l'aprovació com a sol·licitants d'ajut.
El procediment de tramitació d'aquests ajuts s'efectua per mitjans telemàtics, per als subjectes obligats d'acord amb l'establert en l'article 14.2 de la Llei 39/2015, d'1 d'octubre, del Procediment Administratiu Comú de les Administracions Públiques.
Així mateix, d'acord amb l'establert en l'article 43.2 de la Llei 26/2010, del 3 d'agost, de règim jurídic i de procediment de les administracions públiques de Catalunya, s'estén aquesta obligatorietat a la resta de subjectes en haver-se tingut en compte la potencial capacitat econòmica i tècnica de les possibles persones beneficiàries considerant que poden disposar dels mitjans tecnològics necessaris per poder realitzar la tramitació electrònica.
Conseqüentment, valorada la conveniència de continuar donant suport al sector de la indústria agroalimentària mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries, i en ús de les atribucions que m'han estat conferides,
L'objecte dels ajuts és promoure, en l'àmbit territorial de Catalunya, el consum de fruites i hortalisses i el consum de llet, mitjançant el subministrament d'aquests productes a l'alumnat de centres educatius en el marc dels Programes Escolars, d'acord amb el que regula el Reglament (UE) 1308/2013 i el Reglament Delegat (UE) 2016/247 del Parlament i del Consell, el R(UE) 1370/2013 del Consell i el Reglament d'execució (UE) 2016/248 de la Comissió.
Programa de Consum de Fruites i Hortalisses
Els productes a subministrar seran fruites i hortalisses fresques que s'estableixen en l'article 3.a) i 4 a) de l'article 23 del Reglament (UE) 1308/2013.
Els productes que es podran distribuir seran els referenciats en la lletra b dels apartats 3 i 4 de l'article 23 del Reglament (UE) 1308/2013 (llet, iogurt, quallada, formatge i altres productes làctics, fermentats o acidificats, sense adició d'aromatitzants, fruites, fruits secs o cacau).
Les persones destinatàries d'aquests ajuts són els alumnes i les alumnes que assisteixin regularment a un centre educatiu autoritzat pel Departament d'Ensenyament de la Generalitat de Catalunya.
El nivell educatiu al que s'adrecin els programes de consum de fruites i hortalisses i de consum de llet es determinarà en la convocatòria corresponent.
- 4 Adhesió dels centres educatius als Programes Escolars
4.1 Per a cada curs escolar, els centres educatius que vulguin participar en els Programes Escolars hauran de lliurar al DARP la sol·licitud de participació, mitjançant la presentació per mitjans electrònics des de la seu electrònica corporativa de la Generalitat de Catalunya https://tramits.gencat.cat el formulari d'adscripció, en el termini que s'estableixi en la convocatòria que es publicarà cada curs escolar.
Aquest formulari s'ha de formalitzar en imprès normalitzat que es pot descarregar des del web https://seu.gencat.cat, o el web http://agricultura.gencat.cat/ajutsentermini.
Les sol·licituds presentades fora de termini o presentades per una via diferent a la temàtica no s'admeten a tràmit.
4.2 En el formulari d'adscripció, els centres educatius poden decidir participar en els dos Programes Escolars o només en un d'ells, fer partícips del/s Programa/es un o més cursos inclosos en els nivells educatius susceptibles de participar a la convocatòria de cada curs escolar, per la qual cosa en el formulari d'adscripció indicaran els nivells educatius que desitgen que participin en cadascun dels programes i el nombre d'alumnes de cada nivell educatiu.
Els nivells educatius i el nombre de nens que participen pot ser diferent en cada programa.
Així mateix, indicaran el seu interès en participar en les activitats que organitzi el Departament per recolzar els programes, amb l'objectiu de promoure que l'alumnat conegui i apreciï les propietats d'aquests productes i la seva importància dins la dieta.
Les activitats consistiran en tallers que treballin hàbits de consum o tallers destinats a connectar els nens amb l'agricultura i educar-los en temes agrícoles.
El tallers o activitats que organitzi el Departament per recolzar els Programes es distribuiran entre les 10 àrees en què està dividit el territori a efectes del Departament d'Ensenyament, en forma proporcional al nombre de centres de cadascuna de les àrees que participen al Programa al qual l'activitat faci referència.
4.3 Els directors o representants legals dels centres educatius que participin en el/s Programa/es, s'hauran de comprometre, per escrit, al compliment de les obligacions descrites a l'apartat 4.4 d'aquestes bases reguladores.
4.4 Són obligacions dels centres educatius:
a) Destinar les fruites i hortalisses i la llet subvencionades exclusivament a l'alumnat d'assistència regular que hagi estat seleccionat pel centre educatiu a la sol·licitud de participació en el/els Programa/es Escolars, per al consum dins de les dependències del centre escolar i en la forma establerta a la sol·licitud de participació.
b) No utilitzar els productes subvencionats com a postres dins dels menús escolars.
El consum dels productes subvencionats s'haurà d'incloure en l'esmorzar o el berenar.
c) Fer arribar a les famílies la informació relativa a la participació del centre educatiu en els Programes Escolars, que li sigui facilitada pel DARP.
d) Tenir col·locat de forma permanent a l'entrada principal del centre, en un lloc on es pugui veure i llegir clarament, i durant tot el període en què es distribueixi producte, el cartell que facilitarà el DARP, on s'indica que el centre educatiu participa en els Programes Escolars finançats per la Unió Europea.
e) Donar la conformitat a la recepció del producte mitjançant la signatura i/o segellat de l'albarà que acompanya els productes.
En cas de conformar els albarans només amb signatura, aquesta anirà acompanyada de les dades identificatives de la persona que rep el producte.
f) Mantenir els productes subministrats en correctes condicions de conservació, fins al moment de la distribució a l'alumnat.
g) Realitzar activitats educatives relacionades amb els hàbits de consum saludables.
En cas de subministrament de productes ecològics o de producció integrada, aquestes activitats educatives tindran en compte les especificitats pròpies d'aquests sistemes de producció.
h) Sotmetre's a qualsevol mesura de control establerta per l'autoritat competent, en particular en allò referent a la comprovació dels registres i la inspecció física, i facilitar la documentació que li sigui requerida.
4.5 En cas de manca de disponibilitat pressupostària per atendre totes les sol·licituds d'adhesió als Programes, s'aplicaran els següents criteris de prioritat:
- En primer lloc, es donarà prioritat en la participació als centres educatius que el Departament d'Ensenyament, mitjançant resolució, hagi considerat com a centres de màxima complexitat.
- En segon lloc, i atès que es tracta de Programes que tenen com a objectiu crear hàbits de consum saludables, s'atendran les sol·licituds dels centres educatius que ja han participat en els Programes escolars en els cursos anteriors i hagin complert amb les obligacions establertes.
Dins d'aquests es prioritzaran les sol·licituds d'adhesió, en cas necessari, en funció de la titularitat de l'escola: primer les sol·licituds dels centres educatius que siguin de titularitat pública, després els de titularitat privada que estiguin concertades i en darrer lloc els privats no concertats.
- En tercer lloc, els centres educatius que participen per primera vegada, seguint els mateixos criteris de priorització en funció de la titularitat.
- En cas que no es puguin atendre totes les sol·licituds dels centres educatius amb la mateixa prioritat, l'acceptació es farà atenent a l'ordre de presentació de la sol·licitud.
En cap cas es prioritzaran els centres que en programes anteriors hagin estat exclosos com a conseqüència de l'incompliment de les seves obligacions.
En cas que el nombre de sol·licituds per participar en activitats/tallers que organitzi el Departament per recolzar els Programes fos superior al previst a cada àrea, s'atendran en primer lloc les dels centres que no hagin pogut ser beneficiaris en cap dels tres cursos anteriors i després s'aplicaran els mateixos criteris que s'han establert en l'apartat 4.5 per l'adhesió dels centres educatius als Programes.
L'òrgan instructor dels expedients és el Servei de Regulació de Mercats Agroalimentaris.
L'òrgan competent per emetre la resolució d'adhesió dels centres educatius, és la persona titular de la Direcció General d'Alimentació, Qualitat i Indústries Agroalimentàries.
4.8 El termini màxim per resoldre de manera motivada i notificar la resolució expressa al centre educatiu sol·licitant serà de tres mesos, a comptar des de la data en què finalitza el termini de presentació de sol·licituds.
4.9 La resolució es notificarà mitjançant la publicació de la llista de centres educatius admesos per a participar en el Programa al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ).
4.10 Contra la resolució de la persona titular de la Direcció general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en qualsevol moment des de la data en què s'exhaureixi el termini fixat per a resoldre i notificar.
-5 Procediment de selecció del proveïdor i condicions per rebre l'ajut dels Programes Escolars:
5.1 En el termini que estableixi la convocatòria, els interessats que hagin presentat la declaració de participació que estableix l'article 9 del Reial decret 511/2017 han de presentar una sol·licitud de participació per mitjans telemàtics des de la pàgina web http://seu.gencat.cat /, d'acord amb el procediment establert en l'annex 2, i mitjançant els formularis normalitzats establerts pel DARP.
A partir del curs 2020/2021 no s'exigirà haver presentat la Declaració de participació esmentada en el paràgraf precedent.
5.2 Amb la sol·licitud de participació en el procés de selecció i de l'ajut corresponent s'ha d'adjuntar la documentació que es detalla a continuació.
No cal aportar la documentació en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat al DARP a obtenir aquesta informació, d'acord amb l'establert en l'apartat 4.6.
b) Acreditació de la representació per qualsevol mitjà vàlid en dret, si s'escau.
c) En el cas de persones jurídiques, còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible al Registre d'Entitats Jurídiques o al Registre de Cooperatives, el DARP ho verificarà d'ofici.
d) En el cas de persones jurídiques, certificat de l'acord de l'òrgan competent segons els estatuts de l'entitat que acrediti la voluntat d'actuar com a proveïdor pel subministrament i distribució de fruita i hortalisses i/o en el subministrament i distribució de llet en el curs a què fa referència la convocatòria, dins els Programes Escolars.
e) Compromís per escrit de complir amb les obligacions que estableix la normativa comunitària per als sol·licitants d'ajut i les específiques que es regulen a l'apartat 5.5 d'aquestes bases reguladores.
f) En el cas de la llet, còpia del Certificat d'inscripció al Registre Sanitari d'Indústries Alimentàries (RSIPA) de la unitat de fabricació i/o de les unitats d'emmagatzematge, si només és distribuïdor.
En cas que la inscripció s'hagi fet a Catalunya, no serà necessari presentar aquesta documentació, el DARP farà la verificació d'ofici
g) Memòria del Projecte del Subministrament i Distribució per al curs en qüestió, que contindrà com a mínim la següent informació:
- Els mitjans personals i materials de que disposa per fer la distribució (plataformes de confecció i distribució, tipus i nombre de vehicles per a la distribució).
- El sistema d'informació i comunicació amb els centres educatius.
- La descripció del sistema de distribució.
- La procedència dels productes (producció pròpia, compra, etc., indicant en cas de compra l'origen del producte).
- Forma de presentació del producte, tipus d'envàs previst per a cada producte.
- L'import unitari que sol·licitarà en concepte d'ajut per a cadascun dels productes que hi ha previstos al calendari de distribució.
Per al mateix producte, es podran sol·licitar imports d'ajut diferents segons el mes de distribució.
Aquests imports d'ajut correspondran a l'import del producte posat a l'escola (inclosa logística i transport) i no podran excedir dels valors màxims aplicables al producte que estableix el Reial decret 511/2017, que especifica l'annex 3 d'aquesta Ordre.
- Els sistemes previstos de control de qualitat de les entregues i nombre de controls previstos (puntualitat en les entregues, qualitat i quantitat de producte, envàs, conservació, etc.).
- El protocol de resolució de les incidències comunicades.
5.3 L'imprès de sol·licitud de participació en el procés selectiu i de l'ajut inclou declaracions responsables sobre els aspectes que es detallen a continuació, que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud, pertany a la persona beneficiària de l'ajut.
b)) Que no està sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions ni en l'article 99 del Decret legislatiu 3/2002 pel qual s'aprova el Text refós de la Llei de finances públiques de Catalunya.
c) Que no ha sol·licitat cap altre ajut per a la mateixa finalitat.
d) Que compleix la quota de reserva per a la integració social del personal discapacitat que estableix la legislació vigent, si escau.
e) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball.
f) No tenir la consideració d'empresa en situació de crisi, d'acord amb la definició continguda en les directrius comunitàries sobre ajuts estatal de salvament i de reestructuració d'empreses en crisi (DOUE 2014/C 249/01, de 31.07.2014).
g) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 250 treballadors, a més, disposar d'un pla d'igualtat entre dones i homes d'acord amb l'establert en l'article 36 de la Llei 17/2015, de 21 de juliol.
5.4 La presentació de la sol·licitud de participació en el procés selectiu i de l'ajut per part de la persona interessada comporta l'autorització al DARP per a obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
Si la persona sol·licitant denega expressament l'autorització esmentada, mitjançant l'imprès de sol·licitud, cal que aporti el certificat o els certificats corresponents.
5.5 L'incompliment dels requisits o dels terminis de presentació de les sol·licituds establertes en l'Ordre comporta la inadmissió de la sol·licitud o les reduccions de l'ajut previstes a l'apartat 11 d'aquestes bases.
5.6 Entre els interessats que hagin presentat la sol·licitud descrita a l'apartat anterior i acreditin que disposen de capacitat i mitjans suficients per fer la correcta distribució del producte a tot el territori amb els requisits establerts per a Catalunya a la convocatòria del curs escolar, la Direcció General d'Alimentació, Qualitat i Indústries Agroalimentàries, a través dels òrgans determinats en l'apartat 7, seleccionarà un únic proveïdor per al Programa de Consum de Fruita i Hortalisses i un únic proveïdor per al Programa de Consum de Llet, en base als criteris recollits a continuació:
- La disponibilitat d'una web amb usuari i contrasenya com a sistema de transmissió d'informació o comunicació amb els centres educatius i on els centres educatius puguin consultar les seves dades: dia d'entrega, productes, ruta...
- La presentació dels productes (sistemes d'envasat que facilitin la conservació, la distribució i/o el consum).
Es valorarà el nombre de controls, l'efectivitat dels controls previstos...).
5.6.2 En el cas del Programa de Fruita i Hortalisses es valorarà també:
- Els productes a lliurar que procedeixin de producció ecològica o producció integrada certificades.
- Els productes a lliurar amb Denominació d'Origen o Indicació Geogràfica Protegida certificada.
- Els productes a lliurar que siguin locals.
5.6.3 En el cas del Programa de Llet es valorarà també:
- La freqüència de la distribució.
- El subministrament del material necessari per la distribució de la llet als nens.
5.6.4 En el supòsit d'empat, se seleccionarà el proveïdor que hagi ofert el cost per nen més baix.
Per determinar la puntuació de cada sol·licitud per actuar com a proveïdor, els criteris de l'apartat 5.6 es ponderaran de la manera següent:
5.7.1Ponderació dels Criteris per al Programa de Fruita Escolar
a) Cost per nen: Per calcular el cost per nen de cada proveïdor es multiplicarà l'import unitari que consti a l'oferta per la ració establerta pel producte i pel nombre d'entregues previstes durant el curs.
El sumatori d'aquest càlcul de tots els productes a distribuir durant el curs escolar serà el cost per nen del distribuïdor.
Aquest cost es compararà amb el cost màxim per nen calculat amb els imports que consten a l'annex 3 d'aquesta ordre, aquest cost és de 9,22 €/nen.
S'assignarà 1 punt per cada 10 cèntims d'euro que es redueixi el cost per nen proposat pel proveïdor en relació al cost màxim especificat en aquesta ordre.
b) Entrega addicional de producte: S'entén per entrega addicional el lliurament a tots els nens i nenes que participen en el programa d'un o més productes, amb les racions que corresponguin d'acord amb el que estableix l'apartat 2 d'aquestes BR.
Aquesta fruita tindrà la consideració d'aportació en espècie del proveïdor i no generaran dret a cap ajut.
En la proposta s'haurà de concretar, en el cas de fruita l'/les espècie/es i varietats que es lliuraran.
Per cada 10 cèntims d'euro que s'aporti per nen s'assignarà 1 punt.
- Elements complementaris de promoció del producte per promoure la implicació de la família, activitats complementàries pels nens i altres activitats que recolzin el programa de fruita: 4 punts.
d) Presentació del producte: Es valorarà si el sistema d'envasat dels productes afavoreixen la conservació, distribució o el consum dels productes.
En concret es valorarà amb 1,5 punts si l'entrega de maduixot i cirera és en caixes d'1 kg o menys i 1,5 punts més si les caixes són isotèrmiques.
f) Freqüència de distribució: les Bases Reguladores preveuen lliuraments mensuals, si el proveïdor realitza entregues quinzenals s'assignarà una puntuació de 3 punts i si són setmanals s'assignaran 6 punts.
g) Entrega de Fruita amb Denominació d'Origen Protegida (DOP) o Indicació Geogràfica Protegida (IGP) certificades, Productes de Producció ecològica o producció integrada certificada.
Per cada ració de fruita i hortalissa prevista al calendari que el proveïdor lliuri, a tots els nens, amb Denominació d'Origen o Indicació Geogràfica Protegida, Producció Ecològica o Producció integrada sense demanar l'increment previst a l'article 5.2 del RD 511/2017 pels productes avalats per règims de qualitat.
En la proposta s'haurà de concretar l'espècie i el règim de qualitat.
Per cada espècie i entrega de productes avalats per règims de qualitat s'assignarà 1 punt.
h) Entrega de producte local o regional: Per cada ració de fruita i hortalissa prevista al calendari que el proveïdor lliuri, a tots els nens, de producte local s'assignarà 0,50 punts.
En la proposta s'haurà d'indicar les espècies i la procedència del producte.
Ponderació dels criteris per al Programa de Llet Escolar:
a) Cost per nen: Per calcular el cost per nen de cada proveïdor es multiplicarà l'import unitari que consti a l'oferta per la ració establerta per la llet sencera UHT i pel nombre d'entregues previstes durant el curs.
Aquest cost es compararà amb el cost màxim per nen calculat amb els imports que consten a l'annex 3 d'aquesta Ordre, aquest cost és de 11,96 €/nen si l'entrega de llet és en envàs d'1 litre i 16,88 €/nen si l'entrega és en envàs de 200 cc.
S'assignarà 1 punt per cada 10 cèntims d'euro que es redueixi el cost per nen proposat pel proveïdor en relació al cost màxim.
b) Entrega addicional de producte: S'entén per entrega addicional el lliurament a tots els nens i nenes que participen en el programa d'un o més racions de llet sencera UHT.
Aquestes entregues tindran la consideració d'aportació en espècie del proveïdor i no generaran dret a cap ajut.
Per cada 10 cèntim d'euro que s'aporti per nen s'assignarà 1 punt.
- Elements complementaris de promoció del producte per promoure la implicació de la família, activitats complementàries per als infants i altres activitats que donin suport al Programa de la llet: 4 punts.
Les Bases Reguladores preveuen lliuraments mensuals, si el proveïdor realitza entregues quinzenals s'assignarà una puntuació de 3 punts i si són setmanals s'assignaran 6 punts.
g) Subministrament del material necessari per a la distribució de la llet als nens.
Es valorarà la proposta d'entrega de material per facilitar el consum dels nens.
Només es valorarà si es tracta de material reutilitzable, 100% biodegradable, sense publicitat empresarial, serigrafiats amb la imatge i els logos del programa escolar de llet, que facilitarà el DARP, per distribuir a tots els nens acollits al programa durant el curs escolar vigent.
5.8 El proveïdor seleccionat per al Programa de Fruita i Hortalisses i el seleccionat per al Programa de Llet, hauran de complir les següents obligacions:
a) Subministrar els productes que determini la Direcció General d'Alimentació, Qualitat i Indústries Agroalimentàries a tots els centres educatius que participen al Programa, garantint la qualitat del producte.
b) En el cas de la fruita, tots els productes subministrats compliran les normes de comercialització de la categoria I que consten a l'annex I del Reglament d'Execució (UE) 543/2011 (DOUE 29.01.2012), tant en allò relatiu a qualitat com a l'envasament i l'etiquetatge, llevat del calibre en fruites grans, que s'adequarà a la dosi recomanada per nens.
L'estat de maduresa del producte subministrat haurà de ser adequat per suportar el transport i la manipulació, i arribar als centres educatius en condicions satisfactòries pel consum durant la setmana en què es distribueix.
c) En el cas de fruites, les caixes i embalatges aniran identificats amb la llegenda "Programa de Fruita Escolar" i els logos de la UE i de la Generalitat de Catalunya.
En el cas de la llet, l'envàs haurà d'anar identificat amb la llegenda "Programa de Llet Escolar" i els logos de la UE i la Generalitat de Catalunya.
d) El repartiment de fruita es realitzarà a tots els centres educatius els dilluns o els dimarts, dins l'horari escolar, perquè els centres educatius puguin consumir-la durant la mateixa setmana del lliurament, en camions frigorífics que compleixin les normes de seguretat i higiene requerides.
El repartiment de la llet es farà mensualment o amb la freqüència prevista en la Memòria presentada pel proveïdor, si aquesta freqüència és inferior al mes.
e) Comunicar a tots els centres educatius, abans de la primera entrega les dates de distribució, nom i telèfon de la persona que coordina el programa a l'entitat i del distribuïdor.
Confirmar mensualment la data de distribució i l'hora aproximada de recepció
f) No subministrar mensualment a cap centre escolar, a l'empara d'aquests Programes, més quantitat que la que correspongui en raó del nombre de nens i nenes adherits al programa d'acord amb l'establert en cada convocatòria.
g) Expedir i conservar de cada subministrament els albarans de lliurament i recepció amb la conformitat de l'escola (segell del centre educatiu o signatura de la persona del centre educatiu que rebi el producte; en cas de signatura, caldrà la identificació de nom i cognoms i NIF).
Els productes aniran acompanyats com a mínim de dues còpies de l'albarà, una d'aquestes per al centre educatiu.
En els albarans, es faran constar els productes, i, de cada producte, el nombre de caixes o envasos i el volum o pes.
h) Comunicar al DARP totes les incidències rellevants que es produeixin, i en especial, les relatives a la qualitat en el termini més breu possible.
i) Substituir immediatament els productes distribuïts que no compleixin els requisits de qualitat.
j) Portar una comptabilitat específica en la qual constin els noms i les adreces dels centres educatius, la data de cada subministrament, la quantitat subministrada de cada producte, així com el nom i adreça del/de la proveïdor/a en el supòsit que els productes subministrats no siguin de producció pròpia.
Així com un registre de incidències, en especial les relatives a qualitat i quantitat, indicant la data en què s'ha resolt, i en cas de substitució, la data i nombre de l'albarà de substitució.
k) Sotmetre's a qualsevol mesura de control establerta per l'autoritat competent, en particular en allò referent a la comprovació dels registres i la inspecció física.
l) Posar els documents justificatius a disposició del DARP.
m) Reemborsar els ajuts abonats de manera indeguda, per les quantitats que correspongui.
-6 Costos subvencionables i quantia de l'ajut al subministrament de fruites i hortalisses i de l'ajut al subministrament de llet
6.1 Els costos subvencionables són els establerts a l'article 4.1.a) del Reglament Delegat (UE) 2017/40 de la Comissió, amb les incompatibilitats establertes a l'apartat 2 del mateix article.
No són subvencionables els costos establerts en els apartats 3 i 4 de l'article 4 de l'esmentat reglament.
6.2 Import de l'ajut al subministrament de Fruites i hortalisses.
L'import unitari de l'ajut per a la promoció i el subministrament del productes inclosos pel DARP dins del Programa de Consum de Fruita es calcularà amb els imports fixats pel distribuïdor seleccionat en la Memòria presentada durant el procés de selecció, que en cap cas seran superiors als establerts a l'Annex 3 d'aquesta ordre.
6.3 Import de l'ajut al subministrament de Llet.
L'import unitari de l'ajut pel subministrament de llet inclòs pel DARP dins del Programa de Consum de Llet es calcularà amb els imports fixats pel distribuïdor seleccionat en la Memòria presentada durant el procés de selecció, que en cap cas seran superiors als establerts a l'Annex 3 d'aquesta ordre.
6.4 L'ajut es concedirà exclusivament per al subministrament del tipus de producte, freqüència i seqüència definides en el calendari de distribució.
6.5 L'import d'aquest ajut serà el resultat de multiplicar la quantitat de producte lliurat correctament a l'alumnat del centres educatius participants en el Programa del curs escolar, per l'import unitari definit en l'apartat anterior.
-7 Tramitació i resolució del procediment de selecció i de l'ajut corresponent.
7.1 Aquest ajut s'atorga al proveïdor que hagi estat seleccionat en cadascun dels Programes escolars, d'acord amb el procediment establert a l'apartat 5 d'aquestes Bases Reguladores.
7.2 L'òrgan instructor dels expedients és el Servei de Regulació de Mercats Agroalimentaris.
Els actes de tràmit que hagi de notificar l'òrgan instructor o el concedent es notificaran a les persones interessades mitjançant notificació telemàtica individualitzada d'acord amb l'apartat 8 del Procediment de tramitació telemàtica aprovat a l'annex 2.
L'òrgan competent per emetre la resolució és la persona titular de la Direcció General d'Alimentació, Qualitat i Indústries Agroalimentàries, a proposta de la Comissió de valoració, la composició de la qual es determina en la convocatòria corresponent.
7.3 El Servei de Regulació de Mercats Agroalimentaris comprovarà d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes el proveïdor seleccionat ha de facilitar tota la informació complementària que els sigui requerida pel Departament.
7.4 La persona sol·licitant està obligada a facilitar tota la informació que li sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
7.5 D'acord amb la documentació presentada, el Servei de Regulació de Mercats Agroalimentaris, elevarà proposta de resolució al/a la director/a general d'Alimentació, Qualitat i Indústries Agroalimentàries, que emetrà la corresponent resolució.
7.6 La resolució de concessió es pot modificar en cas d'alteració de les condicions que en van determinar l'atorgament, siguin relatives a la persona beneficiària o com a conseqüència d'una decisió de l'Administració.
7.7 La resolució s'efectuarà mitjançant publicació al Tauler electrònic de l'Administració de la Generalitat de Catalunya ( http://tauler.seu.cat ).
Aquesta publicació substitueix la notificació individual i té els mateixos efectes i indicarà els recursos que escaiguin, l'òrgan davant el qual s'han d'interposar i el termini per interposar-los.
Prèviament a la publicació en el tauler electrònic, les persones interessades rebran un avís al correu electrònic que hagin fet constar en l'imprès de sol·licitud.
Aquest avís no té efectes de notificació i serveix únicament a efectes d'informar el potencial beneficiari de quan s'efectuarà aquesta notificació que tindrà lloc amb els mitjans esmentats.
-8 Sol·licituds de pagament, documentació justificativa i pagament de l'ajut.
8.1 La sol·licitud de pagament de l'ajut al subministrament de fruites i hortalisses i la de l'ajut al subministrament de llet es formalitzaran en imprès normalitzat que es podrà descarregar des de la seu electrònica https://seu.gencat.cat, al web http://agricultura.gencat.cat/ajutsentermini o obtenir en qualsevol dependència del DARP.
8.2 Ambdues sol·licituds de pagament es referiran a un període de subministrament d'un mes natural.
La presentació de la sol·licitud de pagament s'ha d'efectuar en el termini de tres mesos a comptar des del dia següent al final del període de subministrament previst.
Aquestes sol·licituds s'han de presentar per mitjans telemàtics des de la pàgina web http://seu.gencat.cat/, d'acord amb el procediment establert en l'annex 2, i mitjançant els formularis normalitzats establerts pel DARP.
8.3 Documentació justificativa de l'ajut per al subministrament i distribució de fruites i hortalisses i de l'ajut al subministrament de llet:
L'entitat seleccionada per a cadascun dels Programes escolars, juntament amb la sol·licitud, han d'aportar:
a) Si la sol·licitud conté el subministrament a diversos centres educatius s'aportarà una relació completa, en suport informàtic amb el format especificat pel Servei de Regulació de Mercats Agroalimentaris que contingui, com a mínim, de cadascun dels centres la informació següent:
Identificació del centre: nom, NIF i codi assignat pel Departament d'Ensenyament.
Referència al número i data de l'albarà.
Les quantitats subministrades desglossades per producte i, en el seu cas per espècie.
b) Originals dels albarans de lliurament del producte als centres educatius on es reculli les dades del centre i la quantitat de producte lliurat (nombre d'envasos i kg) i on consti la identificació i la conformitat a la recepció del productes mitjançant la signatura i/o el segell de l'escola.
c) En el cas de subministrament de productes ecològics o de producció integrada, aportaran la corresponent certificació.
8.4 Per rebre l'import de les subvencions, la persona sol·licitant ha d'estar al corrent de les obligacions amb l'Administració tributària i de la Seguretat Social i no tenir cap mena de deute amb la Generalitat en el moment de la sol·licitud, abans de la resolució i prèviament al pagament de l'ajut.
8.5 El pagament es realitzarà un cop verificat el compliment del requisits establerts per al seu atorgament i la justificació de la realització de l'actuació.
-9 Invalidesa de la resolució de concessió i reintegrament de les quantitats percebudes indegudament
9.1 Són causes d'invalidesa de la resolució de concessió, que comporten l'obligació de retornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
9.2 També procedeix el reintegrament de les quantitats percebudes i l'exigència d'interès de demora, en els casos que estableix l'article 37 de la Llei 38/2008, general de subvencions i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
9.3 Per a la recuperació dels imports pagats indegudament s'aplica el que preveu l'article 7 del Reglament d'execució(UE) 809/2014, i subsidiàriament el que preveu el Decret legislatiu 3/2002 que aprova el Text refós de la Llei de finances públiques de Catalunya, de 24 de desembre, en matèria de revocació de l'ajut i procediment per al seu reintegrament i la Llei 38/2003, de 17 de novembre, general de subvencions.
El Servei de Regulació de Mercats Agroalimentaris, mitjançant personal acreditat, realitzarà les inspeccions de control als centres educatius i a l'entitat autoritzada per garantir el compliment dels requisits dels ajuts regulats en aquestes bases i verificarà la conformitat de la documentació lliurada, d'acord amb els requisits establerts a l'article 10 del Reglament d'execució (UE) 2017/39 de la Comissió i el pla de controls que s'estableixi.
-11 Reduccions de l'ajut per als Programes Escolars
Si la sol·licitud de pagament de l'ajut es presenta transcorregut el termini de tres mesos fixat a l'article 5.3 del R(UE) 2017/39, tindrà dret a cobrar l'ajut, encara que estarà subjecta a una de les reduccions següents:
c) Quan el retard sigui superior a 60 dies, l'ajut es reduirà en un 1% més per cada dia natural addicional, calculat sobre el romanent restant.
-12 Responsabilitats en l'aplicació dels Programes escolars
12.1 El proveïdor seleccionat per dur a terme cada un dels Programes Escolars ha de desenvolupar el subministrament i distribució dels productes d'acord amb les previsions dels calendaris establerts per a cada curs escolar, i a la normativa vigent dels ajuts de subministraments de fruita i hortalisses i de llet als nens i nenes en els centres educatius, en el marc dels Programes de consum escolars, i ha de donar compliment a les instruccions emeses pel DARP.
Aquesta entitat és responsable de la seva actuació i dels treballs que desenvolupi, així com de l'actuació i dels treballs que desenvolupin les seves filials o associats.
12.2 El centre educatiu és el responsable del compliment dels compromisos recollits a la sol·licitud d'adhesió voluntària als Programes Escolars.
13.1 El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, i la Llei 26/2010, de 3 d'agost sense perjudici de les especialitats que es puguin derivar de la normativa sectorial aplicable, i concretament les que es relacionen a continuació.
13.2 D'acord amb l'article 7 del Reglament Delegat (UE) 2017/40, de la Comissió, en cas de comprovar la manca de compliment de condicions d'atorgament o de les obligacions contretes, es pot suspendre o retirar l'autorització de la persona sol·licitant autoritzada per a la concessió de l'ajut, en funció de la gravetat de la infracció.
En cas de retirada, es pot tornar a concedir l'autorització, a petició del/de la interessat/ada, una vegada transcorregut un període mínim de dotze mesos des de la data d'esmena de les causes de revocació.
La retirada de l'autorització o la seva suspensió no correspondrà en cas que la infracció s'hagi comès per causa de força major o l'òrgan gestor apreciï que no s'ha comès deliberadament o per negligència, així com tampoc s'imposarà si es considera, a judici de l'òrgan gestor, que la seva importància és menor.
Suposarà la suspensió de l'autorització, per un període d'un mes, l'entrega reiterada de producte sense complir els requisits de qualitat o la manca d'entrega de producte, així com la manca de reposició de producte en els casos anteriors, sense justificació.
També serà motiu de suspensió, pel mateix període de temps, l'incompliment reiterat de les altres obligacions establerts en aquesta ordre, llevat les citades al paràgraf següent.
En cas que els incompliments de qualitat s'hagin produït de forma deliberada es procedirà a la retirada de l'autorització.
També suposarà la retirada l'incompliment de l'obligació de facilitar la informació que li sigui requerida per l'òrgan gestor o pels òrgans de control, o l'impediment a la realització de les actuacions de comprovació i controls a les que s'hagi de sotmetre.
D'acord amb l'article 8 del Reglament Delegat (UE) 2017/40, en cas d'incompliment de les obligacions establertes llevat dels casos previstos a l'article 64 apartat 2, lletres a) a d) del Reglament UE) 1306/2013, aquesta a més de retornar els imports pagats indegudament, ha d'abonar un import equivalent a la diferència entre l'import pagat inicialment i l'import al qual té dret.
13.3 L'incompliment del centre educatiu de l'obligació d'entrega dels productes als beneficiaris de l'ajut previstos a l'apartat 3 d'aquestes Bases Reguladores o en les condicions en què es preveu a l'apartat 4.4 a) o la manca reiterada de la resta d'obligacions suposa l'exclusió del centre educatiu del Programa en el curs en què es cometi.
13.4 En relació amb les declaracions responsables, aquestes comporten que la persona interessada disposa de la documentació pertinent acreditativa de les dades declarades.
Si l'Administració comprova la inexactitud o falsedat de les dades declarades, aquest fet comporta, amb la prèvia audiència a la persona interessada, deixar sense efecte el tràmit corresponent.
Si aquesta conducta està tipificada com a infracció per la legislació aplicable, dona lloc a la incoació de l'oportú expedient sancionador.
-14 Els ajuts concedits a les persones físiques per import superior a 1.250 euros i els ajuts concedits a persones jurídiques es faran públics en la seu electrònica de la Generalitat https://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Els ajuts que superin els 6.000 euros es publicaran, a més, en el Diari Oficial de la Generalitat de Catalunya (DOGC).
-15 Les dades personals de les persones beneficiàries podran ser tractades per organismes nacionals i de la Unió Europea als efectes del compliment de les seves obligacions de gestió i control, de seguiment i avaluació, d'acord amb la normativa reguladora dels ajuts al desenvolupament rural.
A tal efecte els assisteixen els drets continguts en la Llei orgànica 15/1999, de 13 de desembre, de protecció de dades de caràcter personal.
-1 Les sol·licituds del centres educatius per participar en la convocatòria pública d'adhesió als Programes Escolars i les sol·licituds per participar en el procés de selecció de proveïdor i dels ajuts per al subministrament i distribució de fruites i hortalisses i per al subministrament i distribució de llet i productes lactis s'han de presentar per mitjans electrònics mitjançant la seu electrònica corporativa de la Generalitat de Catalunya, corresponent a l'adreça electrònica de referència https://seu.gencat.cat, accessible directament, així com a través del portal d'Internet http://gencat.cat/agricultura/ajuts.
2.1 Les sol·licituds realitzades per mitjans electrònics es consideren presentades davant l'Administració quan s'enregistrin en el Registre electrònic corporatiu de la Generalitat de Catalunya, S.
2.2 El Registre electrònic corporatiu de la Generalitat (s ), emet de manera automàtica el corresponent rebut de presentació, que consisteix en una còpia autenticada de la sol·licitud, i que inclou la data i hora de presentació i el número de registre d'entrada.
3.1 La presentació de sol·licituds mitjançant els mitjans electrònics establerts a l'apartat 1 d'aquest annex es pot fer tots els dies de l'any durant les vint-i-quatre hores del dia, en els termes d'aquesta convocatòria.
3.2 El Registre electrònic corporatiu de la Generalitat de Catalunya, S, es regeix, a l'efecte de còmput de terminis imputables, per la data i l'hora oficial de la seu electrònica corporativa d'accés al Registre.
La recepció en un dia inhàbil s'entén efectuada el primer dia hàbil següent.
3.3 En el supòsit d'interrupció per circumstàncies accidentals del funcionament de la Seu, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
-4 Efectes de la presentació de sol·licituds.
4.1 D'acord amb el que estableix l'article 3.9 de la Llei 59/2003, de 19 de desembre, de signatura electrònica, el DARP reconeix la validesa i l'eficàcia de les sol·licituds presentades electrònicament.
4.2 L'entitat interessada pot acreditar la presentació de la sol·licitud aportant la confirmació de la recepció de la sol·licitud de la tramitació electrònica, que ha d'incorporar, en tot cas, el número de registre d'entrada, i la data i l'hora de presentació al Registre telemàtic corporatiu de la Generalitat de Catalunya, S.
Els programes i aplicacions mitjançant els quals es tramita telemàticament el procediment de participació en les convocatòries dels ajuts previstos en aquesta Ordre, estan disponibles al Centre de Telecomunicacions i Tecnologies de la Informació de la Generalitat de Catalunya.
Valor màxim aplicable al producte (€/kg)
Valor màxim aplicable al producte (€/litre)